Tervarit pöljäili kolmen maalin johtoasemansa | Urheilu | Kaleva.fi
Etusivu Urheilu Tervarit pöljäili kolmen maalin johtoasemansa
Tervarit pöljäili kolmen maalin johtoasemansa
Urheilu 6.3.2010 17:30 | Päivitetty 6.3.2010 19:32
Oulussa lauantaina pelatussa Futsal-liigan pronssiottelussa Turun Pallokerho oli kotijoukkue Tervareita parempi. Tasainen ottelu meni jatko-otteluun numeroissa 4-4. Jatko-ottelussa TPK oli huomattavasti kotijoukkuetta tehokkaampi ja vei pronssit kokonaislukemin 7-4.
Jännittävän ja tunteet pintaan nostattaneen ottelun tehopelaaja oli TPK Petteri Pitkänen joka teki joukkueensa seitsemästä maalista peräti viisi ja lisäksi syötti yhden.
Vielä seitsemän minuuttia ennen loppua Tervarit johti ottelua kolmen maalin erolla. Sen jälkeen TPK pelasi ja kotijoukkue lähinnä tuittuili. Tervarein hampaisiin joutui ottelun tuomarikaksikko, jonka vihellykset eivät meinanneet millään kelvata.
"Täällä tämä ratkesi", Tervarien valmentaja Jani Paananen totesi ja koputti ohimoaan.
"Tuomarit tekivät virheitä, ja me menetimme hermomme."
Lue lisää sunnuntain Kalevasta!